Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
8 มิ.ย. 2559

SET ปรับฐานเล็กน้อย…”ซื้อเก็งกำไร”  RS จากเศรษฐกิจมีแนวโน้มฟื้นตัว
ดัชนี SET อยู่ที่ 1,439.31 จุด -3.11 จุด -0.22% ปริมาณซื้อขาย 19,776 ลบ.
แนวรับ :  1,436 / 1,430   แนวต้าน :  1,450
 
สรุปทิศทางและแนวโน้มตลาด
SET ปรับฐานเล็กน้อย แต่ยังสูญเสียแนวโน้ม uptrend…:  โดยมีประเด็น พรบ.ภาษีที่ดินฯใหม่ ที่กดดันสร้างความผันผวนให้กับตลาด ผนวกกับแรงขายทำกำไรหลัง SET เริ่มเข้าใกล้แนวต้าน 1,460 จุด อย่างไรก็ดี เรามอง Downside Risk ไม่มาก แนะนำ “ทยอยซื้อสะสม” ในช่วงที่ SET ปรับฐานลงมา เพื่อกลับไปทดสอบแนวต้าน 1,460 จุดอีกครั้ง
การบริโภคค่อยๆ ฟื้นตัว… “เก็งกำไร” กลุ่มสื่อ ที่แนวโน้มแข็งกว่าตลาด: การบริโภคภาคเอกชนฟื้นตัวต่อเนื่องช่วงหลายเดือนที่ผ่านมา รวมไปถึงแนวโน้มรายได้ภาคการเกษตร (Farm Income) ที่คาดจะฟื้นตัวได้เร็ว หนี้ภาคครัวเรือน/GDP ที่กำลังผ่านจุดสูงสุดไป และปัญหาภัยแล้งที่จะบรรเทาลงหลังฤดูฝนปีนี้ หนุนการบริโภคภาคเอกชนต่อเนื่อง ขณะที่กลุ่มสื่อไม่ได้รับผลกระทบด้านลบจาก พรบ.ภาษีที่ดินฯ และเมื่อพิจารณาเป็นรายกลุ่มจะเห็นว่าหุ้นกลุ่มสือ มีแนวโน้มแข็งแกร่งกว่าตลาด และขณะที่หุ้นรายตัว RS (“เก็งกำไร” เป้าหมายพื้นฐาน 11.20 บาท แต่มองทางเทคนิคฟื้นตัวดีจากแนวรับ มีจังหวะขึ้นต่อที่ 11.6 บาท และ 12.5 บาท) คาดกำไรจะ Turnaround ปีนี้ ที่ 374 ล้านบาท +210% y-y จากธุรกิจ non-core อย่างธุรกิจความงาม
RS ฟื้นตัวขึ้น เป้าหมายระยะสั้นที่ 11.60 และถัดไปที่ 12.50 บาท
 
หุ้นที่น่าสนใจทางเทคนิค
BJC “ซื้อ” ราคาหุ้นแกว่งตัวทะลุกรอบสามเหลี่ยมด้านเท่า พร้อมปริมาณการซื้อขายสูงสนับสนุน สอดคล้องกับเครื่องมือ MACD และ ADX ชี้ขึ้น ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 40.00 บาท ผ่านได้มีเป้าหมายตามกรอบที่ 42.00 บาท
IRCP “ซื้อ” ราคาหุ้นฟื้นตัวขึ้นด้วยรูปแบบ Double Bottom ทะลุ Downtrend Line พร้อมปริมาณการซื้อขายหนาแน่น สอดคล้องกับเครื่องมือ DI+ ชี้ตัด DI- ขึ้นเป็นวันแรก เป็นจังหวะเก็งกำไร มีแนวต้านแรกที่ 6.10 บาท และแนวต้านถัดไปที่ 6.25 บาท
PLANB “ซื้อ” ราคาหุ้นเริ่มฟื้นตัวขึ้น ด้วยแท่งเทียน Tweezers Bottom ทดสอบเส้นค่าเฉลี่ยระยะสัปดาห์ พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ เป็นจังหวะซื้อเก็งกำไร มีแนวต้านแรกที่ 6.10 บาท และถัดไปที่ 6.35 บาท